У току борби на Солунском фронту, током битке на Кајмакчалану, десио се његов најблиставији моменат у војничкој каријери. После успешне акције, којом је руководио, уништено је митраљеско гнездо и омогућено освајање највишег врха Кучков камен (2525 нм). Тој акцији су присуствовали будући краљ Александар, војвода Живојин Мишић и француски генерал Морис Сарај, после које су га престонаследник и генерал наградили својим одликовањима Орденом Карађорђеве звезде и Орденом легије части, а војвода Мишић, ванредно унапредио у чин мајора.